EkBass/fiwiki-20250220-pages-articles huggingface dataset:
SQL-injektio

SQL-injektio () on tekniikka tietoturva-aukkojen hyödyntämiseksi järjestelmiin tunkeutumisessa. Niitä esiintyy tietokantapohjaisissa sovelluksissa. Ne ovat varsin yleisiä WWW-pohjaisissa sovelluksissa joissa käyttäjät käyttävät tietokantaa WWW-rajapinnan yli, mutta SQL-injektiot eivät sinällään ole WWW- sidonnaisia. SQL-injektiossa hyökkääjä antaa tietokantapalvelimelle SQL- komentoja, joita hänen ei pitäisi pystyä antamaan. Tämä hyökkäys tapahtuu useimmiten puuttuvan tai väärin toteutetun syöttötiedon tarkistuksen kautta, ja joissain tapauksissa myös itse tietokantarajapinnassa tapahtuvan tiedon väärästä käsittelystä. SQL-injektioiden torjumiseksi kaiken käyttäjältä tulevan tiedon oikeellisuus pitää tarkistaa: merkkijonojen SQL-erikoismerkit kuten lainausmerkki pitää merkitä erikoismerkeiksi (useimmiten tietokantarajapinnassa valmiiksi löytyvällä quote-operaatiolla), ja muiden tietotyyppien kohdalla pitää varmistaa, että ne ovat oikeassa muodossa (esimerkiksi lukuarvo on todella lukuarvo). Klassinen esimerkki on seuraavan tyyppinen ohjelmakoodissa annettu komento (pseudokoodina): execute("SELECT * FROM users WHERE user_name = '" + user_name + "';"); Jos muuttujan `user_name` sisältö tulee suoraan käyttäjältä, voi käyttäjä antaa nimeksi `"'; DROP TABLE users; --"` jolloin seuraava käsky suoritetaan tietokantapalvelimella: SELECT * FROM users WHERE user_name = ; DROP TABLE users; --'; Jälkimmäinen komento suoritetaan, vaikka ohjelmoijan tarkoitus oli sallia vain SELECT-lauseen suoritus. Täten käyttäjältä tuleva tieto tulee aina käsitellä niin, että SQL-komentojen erikoismerkit (esimerkiksi heittomerkki) ovat aina lainattuja. Tästäkin huolimatta tilanne, jossa SQL- komento muodostetaan yhdistelemällä muuttujien arvoja, on riskialtis. Useimmissa tietokantarajapinnoissa voi käyttää parametreja: prepare("SELECT * FROM users WHERE user_name = ?;"); set_parameter(1,user_name,STRING); execute_prepared(); Tällöin itse ohjelman ei tarvitse varmistua merkkijonon oikeellisuudesta, vaan tietokantarajapinta tekee tarvittavat toimenpiteet. Luokka:Turvallisuushaavoittuvuudet Luokka:SQL
YOR123

YOR123 (oik. Jan Quilitzsch, s. 30. tammikuuta 1984 Weimar, Itä-Saksa) on saksalainen muusikko, mutta Saksan lisäksi hän on asunut myös Kiinassa ja Syyriassa ennen Suomeen muuttoaan vuonna 1999. Hänet tunnetaan muun muassa Rockin da Northin ja Royal Familyn perustajana. Hänellä oli myös oma levy- yhtiö nimeltä Kingsize. Nykyään hän toimii All of Us -yhtyeessä. Yor tutustui vuonna 1996 graffitiin, joka oli ensimmäinen hip hop -elementti, josta hän kiinnostui. 2000-luvun vaihteessa hän tutustui myös tapahtumien järjestämiseen ja alkoi perustaa ulkomaalaisystäviensä kanssa useita tapahtumia Rockin da North -nimellä. Näiden tapahtumien yhteydessä esiintymismahdollisuutta haluttiin tarjota myös yleisölle ja kaikki halukkaat pääsivät osallistumaan open mic -iltoihin, joihin myös Yor osallistui. Tällä tavalla hän pääsi tapaamaan useita rap-artisteja ja luomaan uusia kontakteja esimerkiksi Ezkimoon ja Skandaaliin – ja pyytämään heitä mukaan Rockin da north -kollektiiviin. Yhdessä he alkoivat kerätä suomalaisia hip hop -tekijöitä yhteen. Rockin da North -kollektiivi julkaisi yhteensä seitsemän singleä ja neljä albumia. Royal Family julkaisi yhteensä kaksi singleä, yhden EP:n ja kaksi albumia. YOR123 on ainoa henkilö, joka esiintyy jokaisella RDN- ja RF- julkaisulla. YOR123 ja Skandaali julkaisivat 16. helmikuuta 2005 Round the World -albumin, jolla vieraili lukuisia ulkomaalaisia rap-artisteja. Ennen albumia julkaistiin 8. joulukuuta 2004 single "Keep Distance". == Lähteet == * www.allofus.fi * Diskografia == Aiheesta muualla == *http://www.talouselama.fi/uutiset/article163786.ece Luokka:Suomalaiset hip hop -artistit Luokka:Suomalaiset musiikkituottajat Luokka:Vuonna 1984 syntyneet Luokka:Elävät henkilöt
Abdoulay Konko

Abdoulay Konko (s. 9. maaliskuuta 1984 Marseille, Ranska) on ranskalainen jalkapalloilija. Hän on pelannut suurimman osan ammattilaisuraansa Italiassa mutta on edustanut myös yli kaksi vuotta espanjalaista Sevillaa. Hän on pelipaikaltaan oikea laitapuolustaja. Kesällä 2008 Konko siirtyi italialaisesta Genoasta noin yhdeksän miljoonan euron siirtosummalla Sevillaan. Hän teki viiden vuoden sopimuksen joukkueen kanssa. Hän palasi Genoaan tammikuussa 2011. Heinäkuun 1. päivänä 2011 Lazio osti Konkon Genoasta 5 miljoonan euron siirtosummalla. Konko allekirjoitti 4 vuoden sopimuksen Lazion kanssa ansaiten noin 1,3 miljoonaa euroa kaudessa. == Lähteet == Luokka:Ranskalaiset jalkapalloilijat Luokka:Ranskanmarokkolaiset Luokka:Vuonna 1984 syntyneet Luokka:Elävät henkilöt
Aseistakieltäytyjä

__NOTOC__ Aseistakieltäytyjä on henkilö, joka kieltäytyy taisteluvälineiden käsittelystä tai yleisestä asevelvollisuudesta. Yleensä henkilö kieltäytyy osallistumasta sotilaana sotaan tai joissakin tapauksissa kieltäytyy ottamasta mitään roolia, joka tukisi sotivia asevoimia. Ensimmäisessä tapauksessa aseistakieltäytyjä saattaa suostua esimerkiksi aseettomaan palvelukseen varusmiespalvelussa. Jälkimmäisessä tapauksessa aseistakieltäytyjä kieltäytyy kaikista tehtävistä asevoimissa, ja saattaa kieltäytyä jopa siviilipalveluksesta, jos sellainen on tarjolla. Kaikesta palveluksesta kieltäytyvää kutsutaan muun muassa Suomessa ja Ruotsissa totaalikieltäytyjäksi. Aseistakieltäytymisen taustalla voi olla niin eettisiä, uskonnollisia kuin poliittisiakin syitä. Monet kieltäytyvät asevelvollisuudesta vedoten pasifistiseen tai antimilitaristiseen aatemaailmaansa. Jehovan todistajat kieltäytyvät asevelvollisuudesta uskonnollisista syistä. Eräs tunnetuimmista poliittisista aseistakieltäytyjistä on raskaansarjan nyrkkeilijä Muhammad Ali, joka kieltäytyi vuonna 1967 osallistumasta Vietnamin sotaan vastalauseena Yhdysvaltojen ihmisoikeuspolitiikalle. Hän totesi asiasta: ”Minulla ei ole mitään Vietkongia vastaan. He eivät ole koskaan kutsuneet minua nekruksi”. Suomessa tunnetuimpia aseistakieltäytyjiä ovat olleet muun muassa Arndt Pekurinen, jonka aseistakieltäytymisen saama julkisuus johti siviilipalveluslain syntyyn vuonna 1931, sekä rap-muusikot Iso H ja Solonen. Amnesty International katsoo aseistakieltäytymisen poliittiseksi kysymykseksi ja pitää aseistakieltäytyjien rankaisemista ihmisoikeusrikoksena. Amnesty on useaan otteeseen kritisoinut esimerkiksi Suomen aseistakieltäytyjien kohtelua pitämällä siviilipalveluksen pituutta rangaistuksenomaisena ja luokittelemalla totaalikieltäytyjät mielipidevangeiksi. == Katso myös == * Aseistakieltäytyminen Suomessa * Siviilipalvelus Suomessa * Totaalikieltäytyminen Suomessa * Aseistakieltäytyjäliitto * Aseeton varusmiespalvelus Suomessa * Täydennyspalvelus == Lähteet == == Kirjallisuutta == * * == Aiheesta muualla == * Aseistakieltäytyjäliitto. * Puoli vuotta elämästä – aseistakieltäytyjän vankilatuomio. Ylen Elävä arkisto. * *
Ella Alanko-Salminen

Ella Alanko-Salminen (s. 30. maaliskuuta 1990) on suomalainen salibandyn pelaaja. Hän on edustanut naisten Salibandyliigassa Turun Palloseuraa ja tamperelaista Classicia sekä pelannut myös Sveitsissä. Hän vetäytyi liigapeleistä vuonna 2018 opiskeluiden, työn ja perheen perustamisen vuoksi mutta palasi liigaan kaudeksi 2022–2023. Alanko-Salminen oli pelipaikaltaan hyökkääjä. Alanko-Salmisen isosisko Eliisa Alanko on myös salibandyn pelaaja. == Ura == Alanko-Salminen on TPS:n kasvatti ja on ollut voittamassa seuran juniorijoukkueissa A-tyttöjen SM-hopeaa, kahta B-tyttöjen SM-kultaa ja C-tyttöjen SM-hopeaa. Kauden 2006–2007 päätteeksi hänet nimettiin seuran vuoden tyttöjunioriksi. Hän pelasi kaudella 2006–2007 myös naisten I-divisioonaa. TPS nousi kauden päätteeksi Salibandyliigaan. Alanko-Salminen edusti TPS:ää Salibandyliigassa kolme kautta (2007-2010). Vuonna 2010 Alanko siirtyi yhden kauden ajaksi Sveitsin pääsarjan UHC Dietlikoniin. Kauden jälkeen hän palasi vuonna 2011 TPS:ään, joka oli pudonnut edellisen kauden päätteeksi I-divisioonaan. Visiitti I-divisioonassa jäi yhden kauden mittaiseksi, kun joukkue nousi vuonna 2012 takaisin liigaan. Alanko-Salminen palkittiin seuran vuoden naispelaajana. Hän jatkoi kaksi seuraavaa kautta TPS:ssä. Alanko-Salminen siirtyi tamperelaisseura Classiciin kaudelle 2014–2015, jonka päätteeksi hän voitti Suomen mestaruuden. Toisen Suomen- mestaruutensa hän voitti kaudella 2016–2017. Alanko-Salminen tekee paluun naisten pääsarjaan kaudella 2022–2023 TPS:n paidassa. === Maajoukkue === Alanko-Salminen edusti Suomen salibandymaajoukkuetta kahdesti alle 19-vuotiaiden tyttöjen maailmanmestaruuskilpailuissa, vuosina 2006 ja 2008. Tyttöjen MM-kilpailuissa 2006 hän teki kuudessa ottelussa neljä tehopistettä, kaksi maalia ja kaksi syöttöpistettä, ja oli voittamassa hopeaa. Vuoden 2008 tyttöjen MM-kilpailuissa, jotka pelattiin Puolassa, hän pelasi viisi ottelua ja teki kolme maalia sekä antoi yhden maalisyötön. Hän teki Puolaa vastaan pelatun, Suomen 4–3-voittoon päättyneen pronssiottelun voittomaalin.Alanko Kansainvälisen salibandyliiton verkkosivuilla Alanko-Salminen debytoi naisten maajoukkueessa Tšekin Ostravassa marraskuussa 2010 pelatussa EuroFloorball Tour -turnauksessa. Hän on saavuttanut MM-hopeaa vuosina 2011, 2015 ja 2017. Kesäkuussa 2014 Alanko-Salminen saavutti hopeaa opiskelijoiden salibandyn maailmanmestaruuskilpailuissa. Alanko-Salminen on pelannut 61 maaottelua, joissa hän on tehnyt 20 maalia ja saanut 18 syöttöpistettä. == Lähteet == == Aiheesta muualla == * Kansainvälisen salibandyliiton pelaajakortti Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Frank Stanton

Frank Stanton (20. maaliskuuta 1908 Muskegon, Michigan - 24\. joulukuuta 2006 Boston, MassachusettsMuistokirjoitus New York Timesissa (25.12.2006)) oli CBS:n pitkäaikainen toimitusjohtaja.Radio Hall of Fame: Frank Stanton Stanton kiinnostui jo opiskeluaikanaan massamedian psykologiasta, erityisesti siitä miten radio vaikuttaa kuulijoihinsa. Vuonna 1938 CBS nimitti hänet uuden tutkimusosastonsa johtoon. Siellä Stanton kehitti Little Annie -nimisen laitteen, jolla voitiin sähköisesti mitata yleisön reaktioita radio-ohjelman aikana. Hän myös otti käyttöön nykyään yleisen tavan sijoittaa samantyyppiset ohjelmat peräkkäin ohjelma-aikataulussa. CBS:n varatoimitusjohtajaksi Stanton nimitettiin 1942 ja toimitusjohtajaksi 1946.Museum of Broadcast Communications: Stanton, Frank Pitkälti hänen ansiostaan toteutettiin ensimmäinen televisioitu Yhdysvaltain presidenttiehdokkaiden väittelytilaisuus John F. Kennedyn ja Richard Nixonin välillä vuonna 1960. Hän myös ajoi televisiolle vastaavaa lehdistönvapauden suojaa, joka painetulla medialla oli ja muun muassa vuonna 1971 kieltäytyi toimittamasta Pentagonia arvostelleen The Selling of the Pentagon -dokumenttiohjelman materiaalia sitä vaatineelle Yhdysvaltain kongressin komitealle. Stanton toimi CBS:n toimitusjohtajana aina pakolliseen eläkkeelle siirtymiseensä 65-vuotiaana vuonna 1973. Hän jatkoi CBS:n konsulttina aina vuoteen 1987 asti. Frank Stanton nimettiin Radio Hall of Fameen vuonna 1990. ==Lähteet== Luokka:Yhdysvaltalaiset yritysjohtajat Luokka:Radio Hall of Fame Luokka:Vuonna 1908 syntyneet Luokka:Vuonna 2006 kuolleet
Ivan Putilin

Ivan Feodorovitš Putilin (18. maaliskuuta 1909 Pietari, Venäjä – 24. heinäkuuta 1997 Helsinki) oli venäläissyntyinen muusikko, joka tuli Suomessa tunnetuksi kitaristina ja kitaransoiton opettajana. Hän esiintyi myös muutamissa elokuvissa, kuten Aktivistit (1939) ja Kuisma ja Helinä (1932), joissa hän näytteli balalaikkaa soittavaa kasakkaa. Putilin on opettanut kitaransoiton taidon muun muassa Albert Järviselle. Kitaran ja balalaikan ohella hän soitti mandoliinia sekä myös kontrabassoa, esimerkiksi Waldemar Kuution yhtyeessä vuodesta 1927 kahvila Arenassa.Suomen musiikin tiedotuskeskus Putilin oli Suomen klassisen kitaran uranuurtaja ja Sibelius- Akatemian ensimmäinen klassisen kitaran opettaja.Georgij Putilinin haastattelu ==Julkaisuja== *Suomalaista musiikkia kitaralle, sovittanut Ivan Putilin. Musiikki Fazer 1967. * Leonard Roos, Ivan Putilin: Kitarakoulu itseopiskelua varten. Musiikki Fazer, 1967 ja myöhempiä painoksia. ==Lähteet== * Luokka:Suomalaiset kitaristit Luokka:Vuonna 1909 syntyneet Luokka:Vuonna 1997 kuolleet Luokka:Suomen venäläiset
Heartbreak Hotel

Heartbreak Hotel on rockkappale, jonka levytti ensimmäisenä Elvis Presley vuonna 1956. "Heartbreak Hotelista" tuli Presleyn ensimmäinen listaykkönen Yhdysvalloissa ja se oli vuoden 1956 myydyin single. Singlellä soittavat Elvis Presley (laulun lisäksi komppikitara), Bill Black (basso), Scotty Moore (kitara), D. J. Fontana (rummut) ja Floyd Cramer (piano). Levyn B-puolella oli kappale "I was the One". "Heartbreak Hotel" on yksisäkeistöinen ja siinä on kahdeksantahtisen bluesin sointukulku. Sen tekijöinä olivat alun perin Smilin' Jack Herring and His Swing Billysin steel-kitaristi Thomas Durden ja floridalainen opettaja Mae Boren Axton. Axton hoiti Hank Snown PR-asioita ja Snown managerina toimi myös Presleyn managerina ollut Tom "Eversti" Parker. Presley teki kappaleeseen muutoksia studiossa ja levyn tekijätiedoissa on lisättynä kolmantena Presleyn nimi. Kappaleen sanoitus kertoo laulajan surusta hänen romanttisen suhteensa päätyttyä. Se käyttää "särkyneen sydämen hotellia" metaforana kuvaamaan laulajan tunnetilaa. Kappaletta ovat versioineet monet artistit ja yhtyeet, muun muassa Merle Haggard (1977), Willie Nelson ja Leon Russell (1979). The Jacksonsin, Whitney Houstonin ja C. C. Catchin samannimiset kappaleet eivät ole cover-versioita Presleyn singlestä. == Merkittävyys == Rolling Stone -lehden vuoden 2004 "500 Greatest Songs of All Time" -listalla "Heartbreak Hotel" on sijalla 45, toiseksi parhaana Elvis Presleyn esityksenä "Hound Dogin" jälkeen. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 15. == Lähteet == Luokka:Elvis Presleyn kappaleet Luokka:Vuoden 1956 kappaleet Luokka:Billboard Hot 100 -listan ykköset
Pete Namlook

Pete Namlook, (oik. Peter Kuhlmann; 25. marraskuuta 1960 Frankfurt – 8. marraskuuta 2012) oli saksalainen muusikko ja tuottaja, joka työskenteli pääasiassa elektronisen musiikin parissa. Hänen perustamansa FAX +49-69/450464 -levymerkki on julkaissut useiden ambient- ja elektronisten artistien levyjä. Kuhlmann teki uransa aikana kymmeniä albumeita, ollen yksi 1990-luvun tuotteliampia elektronisia muusikoita.http://www.scaruffi.com/avant/namlook.htmlhttp://www.ambientmusicguide.com/pages/N/namlook.php http://www.usatt.org/rseguine/FAX/fax_facts/namlookInterview98.html Monet hänen levyistään on tehty yhteistyössä muiden artistien kanssa, joista nimekkäimpiä ovat olleet muun muassa Richie Hawtin, Tetsu Inoue, Bill Laswell ja Klaus Schulze. Musiikkikriitikot ovat suhtautuneet useisiin tuotoksiin ristiriitaisesti; Kuhlmannin tuotanto on niin laaja, että häntä on arvosteltu laadun korvaamisesta määrällä.http://www.allmusic.com/artist/p141855 Kuhlmann opiskeli musiikin teoriaa Frankfurtin Goethe-yliopistossa. 1980-luvulla hän toimi muun muassa Romantic Warrior -nimisessä yhtyeessä. Fax-levymerkki perustettiin vuonna 1992, erityisesti uusien ambient-kykyjen löytämistä ja promotoimista varten. Samoihin aikoihin Kuhlmann otti käyttöön taiteilijanimensä Namlook (hänen sukunimensä käänteisesti) ja teki myös ensimmäisen albuminsa. Kuhlmann menehtyi toistaiseksi tuntemattomista syistä 8. marraskuuta 2012.http://www.residentadvisor.net/news.aspx?id=18224 == Lähteet == == Aiheesta muualla == * Fax-levymerkin sivut * * Pete Namlook Discogs-sivustolla Luokka:Saksalaiset elektronisen musiikin artistit Luokka:Ambient-artistit Luokka:Vuonna 1960 syntyneet Luokka:Vuonna 2012 kuolleet
Projekti 633

Projekti 633 () oli Neuvostoliiton laivastolle 1957–1962 valmistettu dieselkäyttöinen sukellusveneiden muodostama alusluokka. Se oli kehitetty projekti 613:sta. Niitä suunniteltiin alun perin rakennettavaksi 560, mutta Neuvostoliitolle valmistui vain 21 kiinnostuksen siirtyessä ydinsukellusveneisiin. Veneen pituus, 76 metriä, on saman kuin edeltäjällään. Aseistuksena on kuitenkin kuusi 533 mm:n torpedoputkea edessä ja kaksi takana ja 14 torpedoa tai 28 miinaa. Neuvostoliitto myi neljä venettä Bulgarialle, viisi Egyptille, kolme Syyrialle sekä kaksi Algerialle. Kiina rakensi 35 alusta Kansan vapautusarmeijan laivastolle vuosina 1962–1984 nimillä tyyppi 6633 ja 6631 (myöhemmin tyyppi 033 ja 031). Se on myös kehittänyt oman tyyppi 035 (Ming) -sarjan niiden pohjalta. Vene on nykystandardien mukaan iäkäs, meluisa ja soveltuu lähinnä rannikkopartiointiin. Kiina on myös myynyt kaksitoista venettä Pohjois-Korealle. Egypti käytti myös neljää Kiinan myymää venettä.Gardiner, Robert s. 397 ==Lähteet== * * Romeo-class submarine, GlobalSecurity * Type 033 Romeo Class Diesel-Electric Submarine, SinoDefense === Viitteet === Luokka:Neuvostoliiton laivaston sukellusveneet Luokka:Sukellusveneluokat
Noidantappajat

Noidantappajat (Witchfinder General) on brittiläinen kauhuelokuva vuodelta 1968. Se perustuu Ronald Bassettin samannimiseen romaaniin ja kertoo 1600-luvulla eläneestä noidanmetsästäjästä Matthew Hopkinsista, joka sai toimiensa johdosta lisänimen ”Witchfinder General”. Elokuva on vuonna 1969 kuolleen ohjaaja Michael Reevesin viimeiseksi jäänyt ohjaustyö. Sen päärooleissa esiintyvät Vincent Price, Ian Ogilvy, Hilary Dwyer ja Robert Russell. Yhdysvalloissa elokuvaa markkinoitiin Edgar Allan Poen runon The Conquer Worm nimellä tarkoituksena yhdistää se Roger Cormanin aikaisemmin ohjaamiin Poe-filmatisointeihin. Elokuva nauttii nykyään suurta kulttimainetta joidenkin elokuvaharrastajien parissa ja on innoittanut monia metalliyhtyeitä. Total Film -lehti valitsi elokuvan vuonna 2005 sijalle 15 kategoriassa parhaat kauhuelokuvat kautta aikojen. Elokuva tehtiin varsin pienellä, alle 100 000 punnan budjetilla. == Juoni == Eletään vuotta 1645, ja Englantia koettelee verinen sisällissota. Aikana, jolloin laki on lähes olematonta, Matthew Hopkins (Vincent Price) ja hänen avustajansa John Stearne (Robert Russell) kiertelevät Itä-Angliaa etsien ja tuomiten epäiltyjä noitia paikallisten kyläläisten avustuksella. == Aiheesta muualla == * * * Luokka:Brittiläiset kauhuelokuvat Luokka:Vuoden 1968 brittiläiset elokuvat Luokka:Brittiläiset romaaneihin perustuvat elokuvat
Fenyylietyyliamiini

Fenyylietyyliamiinilla tai fenetyyliamiinilla tarkoitetaan yleensä 2-fenyylietyyliamiinia, joka on biogeeninen aivojen syntetisoima välittäjäaine. 2-Fenyylietyyliamiini muodostuu fenyylialaniini-nimisestä aminohaposta entsymaattisen dekarboksylaation tuloksena. Fenyylietyyliamiinia löytyy useista ruoka-aineista, kuten mm. suklaasta. Fenyylietyyliamiinilla on myös toinen rakenneisomeeri: 1-fenyylietyyliamiini, jolla on kaksi streoisomeeria (R)- ja (S)-1-fenyylietyyliamiini. Fenyylietyyliamiini on väritön neste, joka muodostaa karbonaattisuoloja hiilidioksidin (CO2) kanssa, kun fenetyyliamiini pääsee kosketuksiin esimerkiksi ilman kanssa. Ruoissa olevan fenyylietyyliamiinin psykoaktiivisista vaikutuksista aivoihin (esimerkiksi suklaan) on keskusteltu, mutta se kuitenkin metabolisoituu nopeasti MAO-B-entsyymin vaikutuksesta. Fenyylietyyliamiineihin kuuluu suuri joukko psykoaktiivisia kemikaaleja, joista useita käytetään päihteinä. Tunnetuimpia näistä ovat luultavasti amfetamiinit, jotka ovat fenyylietyyliamiinin synteettisiä johdannaisia. 2C-huumeet ovat fenetyyliamiineita. == Katso myös == * Katekoliamiinit * Alexander Shulgin * PiHKAL ==Lähteet== == Aiheesta muualla == *PubChem: Phenethylamine *KEGG: Phenethylamine *ChemBlink: Phenethylamine Luokka:Alkaloidit * Luokka:Hivenamiinit
Edvardiaaninen aika

Edvardiaaninen aika on kulttuurihistoriallinen käsite, joka viittaa Britannian historiassa Edvard VII:n valtakauteen vuosina 1901–1910 ja joka seurasi viktoriaanista aikaa. Aikakauteen lasketaan kuuluvaksi joskus myös Edvard VII:n seuraajan Yrjö V:n neljä ensimmäistä hallitusvuotta ennen ensimmäistä maailmansotaa, sekä kuningatar Viktorian valtakauden loppupuoli. Edvardiaanista aikaa leimasivat viktoriaaniselta ajalta periytyneet imperialismi ja luokkayhteiskunnan joustamattomuus, jotka saivat kuitenkin haastajikseen voimistuvan työväenliikkeen, nationalismin ja suffragetismin kaltaisia yhteiskunnallisia liikkeitä. Teknologinen kehitys jatkui edvardiaanisella ajalla voimakkaana: autot yleistyivät, lentokone ja radio keksittiin ja niin edelleen. Vaatemuoti kehittyi edvardiaanisella ajalla entistä kevyempään, urheilullisempaan ja käytännöllisempään suuntaan: esimerkiksi korsetti alkoi menettää asemaansa naisten pukeutumisessa. Edvardiaaniseen aikaan kuuluivat myös Yhdistyneen kuningaskunnan muiden valtioiden kanssa solmimat sotilasliitot. Maa liittoutui Japanin kanssa vuonna 1902 ja Venäjän kanssa vuonna 1907. Ranskan kielen belle époque on loppuosaltaan ajallisesti päällekkäinen käsite edvardiaanisen ajan kanssa. Populaarikulttuurissa tunnettu edvardiaanisen ajan kuvaus on muun muassa musikaali My Fair Lady. == Lähteet == == Aiheesta muualla == Luokka:Yhdistyneen kuningaskunnan historia
Witchfinder General

Witchfinder General tarkoittaa seuraavia asioita: * ”Hopkins (The Witchfinder General)”, brittiläisen metalliyhtyeen Cathedralin kappale * Matthew Hopkins, englantilainen noitavainoaja * Witchfinder General, Ronald Bassettin romaani * Noidantappajat (Witchfinder General), Bassettin romaaniin perustuva elokuva * Witchfinder General, brittiläinen metalliyhtye.
Deadache (kappale)

Deadache on 10. joulukuuta 2008 julkaistu Lordin single. Se on toinen singlejulkaisu samannimiseltä Deadache-albumilta. Singlen toisena kappaleena on Deadachen japanilaisella painoksella julkaistu "Where's The Dragon". Singlen kuvissa Awalla on ensimmäistä kertaa punainen puku. "Deadache"-kappale kertoo sarjamurhaaja Ed Geinistä. == Kappaleet== # # == Kokoonpano == * Mr. Lordi – laulu * Amen – kitara * OX – basso * Kita – rummut * Awa – koskettimet == Lähteet == == Aiheesta muualla == * Deadache (kappale) Discogsissa. * Luokka:Lordin kappaleet Luokka:Vuoden 2008 kappaleet
Svante Kurikka

Elias Svante Kurikka (11. helmikuuta 1894 Kuortane – 21. elokuuta 1984 Alavus) oli suomalainen yrittäjä, yritysjohtaja ja kauppaneuvos. Kurikka perusti Alavuden Puunjalostustehdas Oy:n yhdessä Vihtori Peltosen ja Esa Harjun kanssa Alavuden Rantatöysään kesäkuun 9. päivänä 1917. Se oli sittemmin Mattiovi Oy:n Alavuden tehdas, jonka uusi omistaja Jeld-Wen päätti sulkea 2024. Kurikka toimi yhtiön toimitusjohtajana yhtäjaksoisesti yli 60 vuotta 11. helmikuuta 1979 saakka. Lisäksi hän oli omistajana, hallituksen puheenjohtajana sekä toimitusjohtajana lukuisissa muissakin teollisuus- ja liikelaitoksissa. Näitä olivat muun muassa Suolahden Puu Oy, Vuokalan Saha Oy Savonranta, Kouran Höyrysaha Oy, Viitasaaren Saha Oy, Helsingin Puu Oy, Koskenkorvan Tiilitehdas Oy, Vaasan Laiva Oy Helsinki, Kurikan Laiva Oy Vaasa, Koskelan Puutavara Oy ja Oy Vaasa Wood Ab. KOP:n Alavuden konttorin valvojana hän toimi 35 vuotta. Hän toimi myös Etelä-Pohjanmaan Urheilijain Tukijat ry:ssä (EPUT), jonka perustajajäseniin hän kuului. Ollessaan liikematkoilla Karjalassa Svante Kurikka tutustui Kurkijoelta kotoisin olleeseen Maiju Kauppiin, jonka kanssa avioitui 1922. Avioliitosta syntyi kolme tytärtä: Kirsti, Eeva ja Arja. Lisäksi perheeseen kuului Svanten veljentytär Leena. Kurikka sai kauppaneuvoksen arvon vuonna 1962 ja vuonna 1976 Valtakunnallisen Yrittäjäpalkinnon. Hän oli Suomen ensimmäinen kunniapuuseppä. Suomen kulttuurirahaston Etelä-Pohjanmaan rahaston nimikkorahastona toimii Svante Kurikan rahasto. Rahasto tukee Etelä-Pohjanmaan tieteellistä tutkimusta sekä Alavuden nuorison korkeakouluopintoja. ==Katso myös== *Heikki Kurikka ==Lähteet== == Aiheesta muualla == *Valtakunnallisen Yrittäjäpalkintojen saajat vuosina 1968–2008 *Lisätietoa Svante Kurikasta ja Alavuden Puunjalostustehdas Oy:sta *Biografiakeskus: Kauppaneuvokset *Svante Kurikan rahasto Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1894 syntyneet Luokka:Vuonna 1984 kuolleet
Jiří Doležal

Jiří Doležal (s. 22. syyskuuta 1963 Praha, Tšekkoslovakia) on tšekkiläinen entinen jääkiekkoilija. Hän pelasi hyökkääjänä Sparta Prahassa ja JYP- jääkiekkoseurassa 128 ottelua tehden 51+66=117 tehopistettä SM-liigassa Suomessa vuosina 1990–1993. Doležal pelasi Tšekkoslovakian jääkiekkomaajoukkueessa tehden 6 maalia Calgaryn talviolympiakisoissa 1988 ja Tšekin jääkiekkomaajoukkueessa tehden 5 maalia Lillehammerin talviolympikisoissa 1994. Luokka:Tšekkiläiset jääkiekkoilijat Luokka:Tšekkoslovakialaiset jääkiekkoilijat Luokka:Vuonna 1963 syntyneet Luokka:Elävät henkilöt
Peter Buckley

Peter "Professor" Buckley (s. 9. maaliskuuta 1969 Birmingham, Englanti) on englantilainen uransa lopettanut ammattinyrkkeilijä. Buckley aloitti nyrkkeilyn 11-vuotiaana isoveljensä johdatuksella. 15-vuotiaana isänsä kuoleman jälkeen hän ajautui vaikeuksiin, jotka lopulta johtivat vankilaan. Muutamia vuosia myöhemmin Buckley ehti jo lopettaa nyrkkeilyn, mutta hänet houkuteltiin takaisin kehään 20-vuotiaana. Ammattidebyyttinsä Buckley teki vuonna 1989. Uransa alussa Buckley pärjäsi hyvin, mutta vuonna 1992 hänen oikeasta kädestä repesi lihas eikä käsi parantunut enää entiselleen. Urallaan Buckley otteli peräti 300 kertaa häviten näistä 256 ottelua. Häntä ei kuitenkaan tyrmätty kertaakaan. Pitkällä urallaan Buckley kohtasi debyyttiään tehneen Prince Naseem Hamedin. Buckley tunnetaan erityisesti siitä, että hän oli valmis ottelemaan hyvin lyhyellä varoitusajalla. Hän lopetti uransa voittoon Matin Mohammedia vastaan uransa 300. ottelussa 31. lokakuuta 2008. Buckleyn valmentajana toimi Nobby Nobbs. == Lähteet == * * Buckley, Peter Buckley, Peter Buckley, Peter
Martin Ručínský

Martin Ručínský (s. 11. maaliskuuta 1971 Most, Tšekkoslovakia) on tšekkiläinen ammattilaisuransa lopettanut jääkiekkoilija. Ručínský pelasi urallaan NHL:ssä Edmonton Oilersissa, Quebec Nordiquesissa, Colorado Avalanchessa, Montreal Canadiensissa, Dallas Starsissa, St. Louis Bluesissa, New York Rangersissa ja Vancouver Canucksissa sekä Tšekin Extraligan HC Sparta Prahassa ja HC Litvínovissa Ručínský on voittanut jääkiekon olympiakultaa 1998 Naganon talvikisoissa ja olympiapronssia 2006 Torinossa. Heinäkuussa 2015 Ručínský ilmoitti lopettavansa pelaajauransa. == Tilastot == 1988–89 HC Litvinov ČSHL-U20 HC Litvinov ČSHL 3 1 0 1 2 1989–90 HC Litvinov ČSHL-U20 HC Litvinov ČSHL 47 17 9 26 1990–91 HC Litvinov ČSHL-U20 7 9 5 14 2 JMM 7 9 5 14 2 HC Litvinov ČSHL 56 24 21 45 69 1991–92 Edmonton Oilers NHL 2 0 0 0 0 Cape Breton Oilers AHL 35 11 12 23 34 Quebec Nordiques NHL 4 1 1 2 2 Halifax Citadels AHL 7 1 1 2 6 1992–93 Quebec Nordiques NHL 77 18 30 48 51 6 1 1 2 4 1993–94 Quebec Nordiques NHL 60 9 23 32 58 MM 6 2 2 4 8 1994–95 HC Litvinov ČEL 13 12 10 22 54 1994–95 Quebec Nordiques NHL 20 3 6 9 14 1995–96 HC Vsetin ČEL 1 1 1 2 0 Colorado Avalanche NHL 22 4 11 15 14 Montreal Canadiens NHL 56 25 35 60 54 1996–97 Montreal Canadiens NHL 70 28 27 55 62 5 0 0 0 4 WC 3 0 0 0 2 1997–98 Montreal Canadiens NHL 78 21 32 53 84 10 3 0 3 4 OK 6 3 1 4 4 1998–99 HC Litvinov ČEL 3 2 2 4 0 MM 12 4 6 10 16 Montreal Canadiens NHL 73 17 17 34 50 1999–00 Montreal Canadiens NHL 80 25 24 49 70 2000–01 Montreal Canadiens NHL 57 16 22 38 66 MM 9 2 4 6 30 2001–02 Montreal Canadiens NHL 18 2 6 8 12 OK 4 0 3 3 2 Dallas Stars NHL 42 6 11 17 24 New York Rangers NHL 15 3 10 13 6 2002–03 HC Litvinov ČEL 2 1 0 1 2 St. Louis Blues NHL 61 16 14 30 38 7 4 2 6 4 2003–04 New York Rangers NHL 69 13 29 42 62 MM 7 5 4 9 6 Vancouver Canucks NHL 13 1 2 3 10 7 1 1 2 6 2004–05 HC Litvinov ČEL 38 15 26 41 87 WC 4 1 1 2 10 MM 9 2 4 6 22 2005–06 New York Rangers NHL 52 16 39 55 56 2 0 1 1 2 OK 8 1 3 4 0 2006–07 St. Louis Blues NHL 52 12 21 33 48 2007–08 St. Louis Blues NHL 40 5 11 16 40 2008–09 HC Sparta Praha ČEL 19 5 4 9 26 2009–10 HC Sparta Praha ČEL 52 12 10 22 82 7 2 3 5 8 2010–11 HC Sparta Praha ČEL 9 0 2 2 6 HC Litvinov ČEL 23 9 11 20 36 == Lähteet == == Aiheesta muualla == * * Luokka:Tšekkiläiset jääkiekkoilijat Luokka:Tšekkiläiset olympiavoittajat Luokka:Edmonton Oilersin varaamat pelaajat Luokka:Jääkiekon maailmanmestarit Luokka:Vuonna 1971 syntyneet Luokka:Elävät henkilöt
Repo! The Genetic Opera soundtrack

Repo! The Genetic Opera Soundtrack on samannimiseen elokuvaan tehty soundtrack, jolla laulavat mm. Alexa Vega, Sarah Brightman, Anthony Stewart Head, Paris Hilton, Terrance Zdunich, Paul Sorvino, Bill Moseley ja Nivek Ogre. ==Kappalelista== # “At The Opera Tonight” - Sarah Brightman, Anthony Stewart Head, Paris Hilton, Bill Moseley, Ogre, Paul Sorvino, Alexa Vega, Terrance Zdunich # “Crucifixus” - Sarah Brightman # “Things You See In A Graveyard” - Paul Sorvino # “Infected” - Alexa Vega # “Legal Assassin” - Anthony Stewart Head # “Bravi!” - Sarah Brightman, Paris Hilton, Bill Moseley, Ogre, Paul Sorvino # “21st Century Cure” - Terrance Zdunich # “Mark It Up” - Paris Hilton, Bill Moseley, Ogre # “Can't Get It Up If The Girl's Breathing?” - Paris Hilton, Terrance Zdunich # “Zydrate Anatomy” - Paris Hilton, Alexa Vega, Terrance Zdunich # “Thankless Job” - Anthony Stewart Head # “Chase The Morning” - Sarah Brightman, Alexa Vega # “Night Surgeon” - Anthony Stewart Head, Bill Moseley, Ogre, Paul Sorvino # “Seventeen” - Alexa Vega # “Gold” - Paul Sorvino # “We Started This Op'ra Sh-t” - Bill Moseley, Ogre, Paul Sorvino # “Needle Through A Bug” - Alexa Vega, Terrance Zdunich # “Chromaggia” - Sarah Brightman # “Let The Monster Rise” - Anthony Stewart Head, Alexa Vega # “I Didn't Know I'd Love You So Much” - Anthony Stewart Head, Alexa Vega # “Genetic Emancipation” - Alexa Vega # “Genetic Repo Man” - Terrance Zdunich ==Aiheesta muualla== *Kuuntele soundtrack *Osta iTunesista Luokka:Vuoden 2008 soundtrackit
Derek Damon

Derek Damon (s. 12. marraskuuta 1980 Bangor, Maine, Yhdysvallat) on yhdysvaltalainen jääkiekkoilija. Damon pelasi kaudet 2002–2006 Mainen yliopiston joukkueessa NCAA-sarjassa. Hän pelasi keväällä 2006 vielä NCAA- kauden jälkeen kolme ottelua AHL:n Lowell Lock Monstersissa. Seuraavan kauden Damon pelasi ECHL-liigan Florida Everbladesissa. Kesken kauden 2007–2008 AHL- seura Albany River Rats nosti hänet Floridasta joukkueeseensa. Myöhemmin saman kauden aikana Damon teki Albanyn kanssa AHL-sopimuksen. Kauden 2008–2009 Damon edusti SM-liigaseura Porin Ässiä. Ässissä hän teki 55 ottelussa 31 pistettä. Kesällä 2009 Damon teki sopimuksen DEL-joukkue Kassel Huskiesin kanssa. Kaudeksi 2010–2011 hän siirtyi Itävallan pääsarjan EC VSV:iin. Kolmen Villach- kauden jälkeen Damon teki sopimuksen Sveitsin B-liigan HC Thurgaun kanssa kaudesta 2013–2014. Pelattuaan Thurgaussa kolme kautta Damon siirtyi tanskalaiseen SønderjyskEen, jossa pelasi kaksi kautta ennen siirtoa Saksan DEL2:n Heilbronner Falkeniin. ==Tilastot== 2002–2003 Mainen yliopisto NCAA 36 9 9 18 22 – – – – – 2003–2004 Mainen yliopisto NCAA 44 13 18 31 71 – – – – – 2004–2005 Mainen yliopisto NCAA 39 14 13 27 54 – – – – – 2005–2006 Mainen yliopisto NCAA 41 15 20 35 42 – – – – – Lowell Lock Monsters AHL 3 0 0 0 0 – – – – – 2006–2007 Florida Everblades ECHL 56 20 28 48 46 16 5 2 7 20 2007–2008 Albany River Rats AHL 15 2 3 5 6 – – – – – Florida Everblades ECHL 51 25 50 75 76 3 1 4 5 0 2008–2009 Ässät SM-liiga 55 13 18 31 50 – – – – – 2009–2010 Kassel Huskies DEL 56 24 27 51 66 – – – – – 2010–2011 EC VSV EBEL 53 24 33 57 158 10 0 5 5 10 2011–2012 EC VSV EBEL 48 13 17 30 48 – – – – – 2012–2013 EC VSV EBEL 51 22 27 49 34 7 1 3 4 2 2013–2014 HC Thurgau NLB 45 22 38 60 53 4 0 0 0 6 Rapperswil-Jona Lakers NLA 1 0 1 1 0 – – – – – 2014–2015 HC Thurgau NLB 43 12 24 36 38 4 2 2 4 6 2015–2016 HC Thurgau NLB 44 13 23 36 18 7 1 2 3 6 2016–2017 SønderjyskE Ishockey Tanska 44 16 29 45 77 5 1 2 3 2 2017–2018 SønderjyskE Ishockey Tanska 30 14 13 27 28 8 1 4 5 16 2018–2019 Heilbronner Falken DEL2 52 18 45 63 68 3 3 2 5 6 2019–2020 Heilbronner Falken DEL2 50 20 38 58 46 – – – – – 4 kautta yhteensä NCAA 160 51 60 111 189 – – – – – 2 kautta yhteensä AHL 18 2 3 5 6 – – – – – 2 kautta yhteensä ECHL 107 45 78 123 122 19 6 6 12 20 1 kausi yhteensä SM-liiga 55 13 18 31 50 – – – – – 1 kausi yhteensä DEL 56 24 27 51 66 – – – – – 3 kautta yhteensä EBEL 152 59 77 136 240 17 1 8 9 12 3 kautta yhteensä NLB 132 47 85 132 109 15 3 4 7 18 1 kausi yhteensä NLA 1 0 1 1 0 – – – – – 2 kautta yhteensä Tanska 74 30 42 72 105 13 2 6 8 18 2 kautta yhteensä DEL2 102 38 83 121 114 3 3 2 5 6 == Lähteet == Luokka:Yhdysvaltalaiset jääkiekkoilijat Luokka:Vuonna 1980 syntyneet Luokka:Elävät henkilöt
Antti Vartiainen

Antti Vartiainen (28. marraskuuta 1764 Tavastkenkä, Pyhäntä – 15. helmikuuta 1833 Kiuruvesi) oli suomalainen Kiuruvedellä asunut runonlaulaja. Antti Vartiaisen isä Olli Vartiainen muutti perheensä kanssa Pyhängältä Kiuruveden Lapinsaloon 1790-luvulla. Antti Vartiainen oli renkinä Tihilänahossa ja sen jälkeen hänen mainitaan olleen loisena Nälännöllä ja Remekselässä. Hän oli naimisissa Anna Juhontytär Knuutisen kanssa. Vartiainen ehti olla jonkin aikaa 1800-luvun alussa myös uudistilallisena Lapinsalossa mutta joutui pian luopumaan tilastaan. Antti Vartiainen kuoli ruotivaivaisena Paaran talossa Lapinsalossa vuonna 1833.* Vuonna 1819 Adolf Ivar Arwidsson tallensi Antti Vartiaiselta muistiin 28 runoa. Vartiainen oli tunnettu loitsujen taitajana. Antti Vartaisen vuonna 1985 pystytetty muistokivi sijaitsee Kiuruveden entisen kirjaston pihassa. == Lähteet == * * * Kiuruveden nähtävyyksiä - Antti Vartiaisen muistokivi ===Viitteet=== Luokka:Runonlaulajat Luokka:Vuonna 1764 syntyneet Luokka:Vuonna 1833 kuolleet
Romanian 4. armeija

Romanian 4. armeija oli Romanian kuninkaallisen armeijan maavoimien yhtymä toisessa maailmansodassa. Se kärsi suuria tappioita Stalingradin taistelussa. == Sotatoimet == Armeijaan kuuluivat operaatio Barbarossan aattona Romanian III armeijakunta (11. D, 15. D ja 37. reservidivisioona) ja Romanian V armeijakunta (Kaartin divisioona, 21. D ja Rajavartiodivisioona). Se hyökkäsi 2.–3. heinäkuuta 1941 Saksan armeijan mukana Bessarabiaan operaatio Münchenissä. Myöhemmin armeijaan liitettiin vielä Romanian 1. panssaridivisioona. Armeija jatkoi Bessarabian valloitettuaan hyökkäystään Odessaan, joka vallattiin kovien taisteluiden jälkeen vasta 15.–16. lokakuuta puna-armeijan evakuoitua joukkonsa. Piirityksen aikana 4. armeijaan kuului 17 jalkaväkidivisioonaa, panssaridivisioona, kolme ratsuväkidivisioonaa ja linnoitusdivisioona eli yhteensä 340 000 miestä. Huolto-ongelmien takia kaikki joukot eivät kyenneet osallistumaan sotatoimiin. Armeija vedettiin etulinjasta talven tultua. Odessan piiritys sitoi paljon neuvostojoukkoja, jotka muuten olisivat voineet taistella saksalaisia vastaan.Axworthy, Serbanescu s.12-14 Vuonna 1942 Saksa painosti Romaniaa avustamaan itärintamalla, vaikka tuolloin oli saavutettu jo sille ennalta asetetut tavoitteet. Operaatio Sinisen aikana Romanian VI armeijakunta alistettiin Saksan 4. panssariarmeijalle. Elokuussa 1942 armeijakunta taisteli Stalingradin eteläpuolella ja syyskuussa se sai puolustettavakseen eteläsiiven. Myöhemmin alueelle saapui myös Romanian VII armeijakunta. Romanian VI ja VII armeijakunnista muodostettiin 20. marraskuuta uusi Romanian 4. armeija. Romanialaisten joukkojen huoltotilanne oli huono, koska suurin osa huoltokapasiteetista meni saksalaisille, jotka hyökkäsivät Stalingradia kohti.Axworthy, Serbanescu s.15 Puna-armeija aloitti 19. marraskuuta 1942 operaatio Uranuksen, jonka tarkoituksena oli saartaa saksalaisjoukot. Neuvostojoukot mursivat 4. armeijan rintaman aiheuttaen suuria tappioita puolustaneille joukoille ja saartoivat Saksan 6. armeijan Stalingradiin. Talven aikana osia 4. armeijasta osallistui operaatio Wintergewitteriin. Joukkojen tehtävä oli suojata saksalaisten joukkojen eteläinen sivusta. Romanialaiset joukot olivat kärsineet suuria tappioita ja ne vedettiin etulinjasta vuoden 1943 helmikuuhun mennessä.Axworthy, Serbanescu s.15-16 Romanian 4. armeija muodostettiin uudelleen vuoden 1944 toukokuussa puolustamaan Bessarabiaa. 4. armeija taisteli osana armeijaryhmä Wöhleriä, johon kuului myös Saksan 8. armeija. Romanialaisten moraali oli kuitenkin pohjalukemissaan, ja heidän rintamansa romahti heti neuvostohyökkäyksen alettua. Romania liittyi pian tämän jälkeen liittoutuneisiin.Abbott et. al. s.24 == Lähteet == * * === Viitteet === Luokka:Romanialaiset sotilasyksiköt toisessa maailmansodassa Luokka:Toisen maailmansodan armeijat Luokka:Itärintama (toinen maailmansota)
Porokiiliäinen

Porokiiliäinen eli kurmu, kurmupaarma tai kurmulintu (Hypoderma tarandi, vanh. Oedemagena tarandi) on poroissa elävä ulkoloinen. Kurmu laskee munansa poroon elokuun loppupuolella. Toukkavaiheessa kurmut kaivautuvat poron nahkan alle, selkäpuolelle, josta ne seuraavana kesänä kesäkuussa pudottautuvat maahan koteloitumaan. Poronnahkaan jää arpi, kun kurmun tekemä reikä hiljalleen kesän aikana paranee. Suomen porokannassa kurmu on yleinen loinen. Se on herkkä ivermektiinipohjaisille loislääkkeille, mutta lääkityksen ajankohta on tärkeä. Joskus kuolleet kiiliäisentoukat voivat aiheuttaa paikallisia tulehduksia, jotka voivat levitä selkäytimeen. ==Lähteet== *Kemin nahkatarvike *Poronhoitosanasto ===Viitteet=== == Aiheesta muualla == *iNaturalist: Porokiiliäinen (Hypoderma tarandi) *UniProt: Taxonomy - Hypoderma tarandi *University of Michigan, Animal Diversity Web (ADW): Hypoderma tarandi *Global Biodiversity Information Facility (GBIF): Hypoderma tarandi *Pherobase: Semiochemicals of Hypoderma tarandi, the Reindeer warble fly Luokka:Eläinten loistaudit Luokka:Kiiliäiset Luokka:Poronhoito
Kehyskertomus

Kehyskertomus on teoksessa sen muita kertomuksia kehystävä ja ne kokonaisuudeksi liittävä kertomus.MOT Kielitoimiston sanakirja 2.0 © Kotimaisten kielten tutkimuskeskus ja Kielikone Oy Kehyskertomus toimii johdatuksena muihin kertomuksiin, ja siinä kuvataan yleensä kerrontatilanne, jossa joku tai jotkut henkilöt kertovat toisille tarinoita. Kuuluisia esimerkkejä kehyskertomuksen sitomista tarinakokoelmista ovat Decamerone, Canterburyn tarinoita ja Tuhannen ja yhden yön tarinat. Esimerkkejä tarinaan upotetuista tarinoista ovat puolestaan Frankenstein ja Humiseva harju. Niissä varsinainen kertomus ja sen tapahtumat välittyvät kehyskertomuksen kautta.Baldick 1990, s. 87 == Katso myös == * Kertoja * Juoni == Lähteet == *Chris Baldick: The Concise Oxford Dictionary of Literary Terms. Oxford University Press 1990. ISBN 0-19-811733-7 === Viitteet === Luokka:Narratologia
You Really Got Me

You Really Got Me on Ray Daviesin kirjoittama ja alun perin The Kinksin esittämä rockkappale, joka ilmestyi yhtyeen kolmantena singlenä elokuussa 1964. Syyskuussa 1964 se nousi kahdeksi viikoksi Britannian singlelistan ykköseksi. ”You Really Got Me” muodostui The Kinksin läpimurtohitiksi myös Yhdysvalloissa, missä se nosti The Kinksin yhdeksi ”brittiläisen invaasion” suosituimmista yhtyeistä. Kappale on myös mukana The Kinksin lokakuussa 1964 ilmestyneellä debyyttialbumilla Kinks. == Rakenne == "You Really Got Me" oli ensimmäinen voimasointujen ympärille rakennettu hittisingle ja se on vaikuttanut merkittävästi myöhempään rock and roll -musiikkiin ja heavy metaliin. Kappale tunnetaan erityisesti Dave Daviesin kitarasoolosta, jonka erikoinen soundi syntyi, kun Davies pisteli partaterällä rikki revityn kitaravahvistimensa kaiuttimen täyteen neuloja. Usein kerrotun virheellisen myytin mukaan kappaleen soolon olisi soittanut tuolloin sessiomuusikkona työskennellyt Jimmy Page. == Merkittävyys == Rolling Stone -lehden vuoden 2004 ”500 Greatest Songs of All Time” -listalla ”You Really Got Me” on sijalla 82. Saman lehden ”The 100 Greatest Guitar Songs of All Time” -listalla kappale on neljäntenä. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 17. ==Muita versioita== Kappaleesta on myöhemmin tehty useita cover-versioita. Näistä Yhdysvaltain Top 40 -singlelistalle nousi Van Halen -yhtyeen vuoden 1978 versio. Suomenkielisen käännösversion ovat levyttäneet Anki (”Paha tyttö”, 1964), Petri & Pettersson Brass (”Saat minut tosi vauhtiin”, 1974) ja Eläkeläiset (”Potkintahumppa”, 1995). == Lähteet == * ===Viitteet=== Luokka:The Kinksin kappaleet Luokka:Vuoden 1964 kappaleet Luokka:Britannian singlelistan ykköset Luokka:Van Halenin kappaleet
Lakkisifaka

Lakkisifaka (Propithecus verreauxi) on indrien heimoon kuuluva puoliapinalaji. ==Tuntomerkit== Lakkisifakan ruumis on 39–47 cm pitkä ja 3,6–4,3 kg painava ja häntä on 50–59 cm pitkä. Väritys on ruskehtava ruskeine ja harmaanmustine merkkeineen. Takajalat ovat pitkät ja etujalat hieman lyhyemmät. Vartalon molemmilla sivuilla on pieni purjemainen ihopoimu, jonka avulla lakkisifaka voi hypätä jopa 10 m:n korkeudesta. ==Lisääntyminen== Lakkisifakat elävät uroksen johtamissa 3–10 jäsenen laumoissa. Naaras saa yhden poikasen. ==Lähteet== * === Viitteet=== == Aiheesta muualla == *Luonnontieteellinen keskusmuseo: Lakkisifaka (Propithecus verreauxi) *ITIS: Propithecus verreauxi Luokka:Indrit Luokka:Uhanalaiset nisäkkäät
Aggressive Confessor

Aggressive Confessor on kuusamolaisen thrash metal -yhtyeen A.R.G:n vuonna 1988 ilmestynyt seitsemäntuumainen single. Singlen julkaisi Megamania. == Kappaleet == === A-puoli === #Hethenism in Penitentiary #Massey Ferguson === B-puoli === # * Aggressive Confessor == Kokoonpano == * Tepa Karjalainen – laulu, kitara * Vesa "Wesleyer" Säkkinen – kitara * Jari Kelloniemi – bassokitara * Pasi Takkula – rummut ;Tuotanto * Ilari Niemelä – tuottaja, äänittäjä, miksaaja * Mara Mäntyniemi – tuottaja, miksaaja == Aiheesta muualla == * Luokka:Vuoden 1988 kappaleet Luokka:A.R.G:n kappaleet
Tomáš Kapusta

Tomáš Kapusta (s. 23. helmikuuta 1967 Zlín, Tšekkoslovakia) on tšekkiläinen entinen jääkiekkoilija. Hän pelasi urallaan kotimaansa lisäksi muun muassa Suomen SM-liigassa sekä Pohjois-Amerikan AHL- ja WCHL-liigoissa. Edmonton Oilers varasi hänet NHL:ään vuonna 1985. == Pisteet Suomessa == Kausi Joukkue Ottelut Maalit Syötöt Pisteet 1992–1993 HPK 48 30 17 47 1993–1994 HPK 43 21 27 48 1994–1995 Lukko 25 7 9 16 Ässät 19 5 4 9 1995–1996 Ässät 25 8 11 19 1998–1999 Blues 7 1 1 2 == Lähteet == * * Luokka:Tšekkiläiset jääkiekkoilijat Luokka:Edmonton Oilersin varaamat pelaajat Luokka:Aarne Honkavaara -palkinnon voittajat Luokka:Vuonna 1967 syntyneet Luokka:Elävät henkilöt
Virpi Kätkä

Virpi Kätkä (s. 19. joulukuuta 1969 Ylitornio) on suomalainen laulaja. Hän on tullut tunnetuksi sisarensa Katja Kätkän kanssa perustamastaan duosta CatCat, joka edusti Suomea Eurovision laulukilpailussa vuonna 1994. Kätkä opiskeli musiikkia Jyväskylän yliopistossa, josta valmistui filosofian maisteriksi. Pääaineenaan hänellä oli musiikkitiede. Syksyllä 2023 hän alkoi opiskella Helsingin yliopistossa teologiaa. Kätkä on kertonut olevansa sinkku. https://www.is.fi/menaiset/ihmiset-ja-suhteet/art-2000010113299.html Virpi Kätkä avioitui laulaja Tauski Peltosen kanssa vuonna 2003. Pari erosi vuonna 2009, mutta päätyi jälleen yhteen vuoden 2010 alkupuolella. He erosivat jälleen vuoden 2011 kesällä. Vuonna 2010 Kätkä julkaisi ensimmäisen soololevynsä Reloaded. Levy sisältää uusia kappaleita mutta myös CatCatin vanhoja hittejä uusiksi tehtynä. Kätkä on osallistunut Selviytyjät Suomi -ohjelman kolmannelle ja seitsemännelle tuotantokaudelle. Hän sijoittui kummallakin kaudella neljännelle sijalle. == Lähteet == Luokka:CatCat Luokka:Suomalaiset iskelmälaulajat Luokka:Vuonna 1969 syntyneet Luokka:Elävät henkilöt
Yang Chuan-kwang

Yang Chuan-Kwang (; amisiksi Maysang Kalimud; 10. heinäkuuta 1933 Taitung – 27. tammikuuta 2007 Los Angeles, Yhdysvallat) oli taiwanilainen kymmenottelija ja olympiamitalisti. Hän oli aikanaan myös maailman parhaita seiväshyppääjiä. Yang Chuan-Kwang aloitti uransa korkeushyppääjänä. Kymmenottelun hän voitti Aasian kisoissa ensimmäisen kerran vuonna 1954. Melbournen 1956 olympialaisissa hän sijoittui kymmenottelussa kahdeksanneksi. Vuonna 1958 Yang voitti toisen mestaruutensa Aasian kisoissa ja muutti opiskelemaan ja harjoittelemaan Kalifornian yliopistoon (UCLA), jossa harjoitteli myös maailmanennätysmies Rafer Johnson. Rooman 1960 olympialaisissa Yang saavutti hopeaa tuloksella 8 334 pistettä (vuoden 1963 taulukon mukaan 7 930 pistettä). Samalla hänestä tuli ensimmäinen taiwanilainen olympiamitalisti. Kultaa voitti Johnson. Walnutissa 27.–28. huhtikuuta 1963 Yang otteli 9 121 pistettä parantaen maailmanennätystä yli 400 pisteellä. Huikean ennätysparannuksen merkittävin tekijä oli seiväshyppy, jossa Yang ylitti 484 cm saaden 1 515 pistettä. Tämän jälkeen kymmenottelun pistetaulukko korjattiin pikaisesti vastaamaan lasikuituseipään läpimurron aiheuttamaa seiväshypyn parantunutta tulostasoa, ja Yangin ennätyspisteet olivat uuden taulukon mukaan 8 089 pistettä. Nykyisen taulukon mukaan hänen pistemääränsä oli 8 010 pistettä, joten kyseessä oli ensimmäinen 8 000 pisteen ylitys nykytaulukon mukaisesti laskettuna. Se oli Taiwanin ennätys vielä 40 vuotta myöhemminkin. Osalajeissa hänen ME-sarjansa tulokset olivat: 100 metrillä 10,7, pituushypyssä 717, kuulantyönnössä 13,22, korkeushypyssä 192, 400 metrillä 47,7, 110 metrin aidoissa 14,0, kiekonheitossa 40,99, seiväshypyssä 484, keihäänheitossa 71,75 sekä 1 500 metrillä 5.02,4. Nykytaulukossa 9 000 pisteen rajan ylitti vasta tšekkiläinen Roman Šebrle Itävallan Götzisissä toukokuussa 2001. Tokion 1964 olympialaisissa Yang sijoittui viidenneksi 7 650 pisteellä. Kaikkiaan hän suoritti urallaan kymmenottelun 20 kertaa. Seiväshypyssä hän teki sisäratojen maailmanennätyksen 496 cm vuonna 1963. Ulkoradoilla hän oli kaikkien aikojen neljäs viiden metrin seiväshyppääjä – häntä ennen rajan ylittivät Brian Sternberg, John Pennel ja Pentti Nikula. Yang toimi urheilu-uransa jälkeen maansa olympiakomitean jäsenenä. Yang kuoli Los Angelesissa 27. tammikuuta 2007 aivovaurioon, jonka oli aiheuttanut kolme päivää aikaisemmin tapahtunut sairaskohtaus. ==Henkilökohtaiset ennätykset== * 100 metrin juoksu: 10,6 * 400 metrin juoksu: 47,7 * 1 500 metrin juoksu: 4.36,9 * 110 metrin aitajuoksu: 13,9 * 220 jaardin aitajuoksu suoralla: 23,2 * 220 jaardin aitajuoksu kaarteella: 23,5 * 400 metrin aitajuoksu: 53,0 * Korkeushyppy: 202 * Seiväshyppy: 500 * Pituushyppy: 775 * Kuulantyöntö: 14,22 * Kiekonheitto: 44,59 * Keihäänheitto: 73,82 * Kymmenottelu: 8 089 (8 010, muunnettuna nykyisen taulukon mukaiseksi) ==Lähteet== * * ==Viitteet== Luokka:Taiwanilaiset yleisurheilun moniottelijat Luokka:Taiwanilaiset seiväshyppääjät Luokka:Taiwanilaiset olympiamitalistit Luokka:Vuonna 1933 syntyneet Luokka:Vuonna 2007 kuolleet
Rafer Johnson

Rafer Lewis Johnson (18. elokuuta 1934 – 2. joulukuuta 2020) oli yhdysvaltalainen kymmenottelija ja olympiavoittaja. Johnson saavutti kymmenottelussa olympiahopeaa Melbournen 1956 olympialaisissa. Neljä vuotta myöhemmin Rooman olympialaisissa hän voitti kultaa. Hän paransi lajin maailmanennätystä kolmesti: vuonna 1955 hän keräsi 7 985 pistettä (nykyisen taulukon mukaan 7 608), vuonna 1958 hän voitti Moskovassa Neuvostoliiton ja Yhdysvaltain maaottelun ME-pisteillä 8 302 (nykytaulukolla 7 989) ja vuonna 1960 hänen ennätyspisteensä olivat 8 683 (nykytaulukolla 7 981). Johnson voitti kymmenottelun Pan-Amerikan kisoissa vuonna 1955. ==Lähteet== * * ===Viitteet=== Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiavoittajat Luokka:Vuonna 1934 syntyneet Luokka:Vuonna 2020 kuolleet
Fozzy

Fozzy on yhdysvaltalainen Atlantan Georgiassa vuonna 1999 perustettu heavy metal -yhtye. Yhtyeen laulaja on showpainija Chris Jericho, ja muut jäsenet ovat Stuck Mojo -yhtyeen Rich Ward, Sean Delson, Mike Martin ja Frank Fontsere. == Albumit == * * * * * * * * * Luokka:Yhdysvaltalaiset metalliyhtyeet
Jeff Fahey

Jeffrey David ”Jeff” Fahey (s. 29. marraskuuta 1952 Olean, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa The Marshal ja Lost sekä elokuvissa The Exucation Raymond Graham (1985), Psyko 3 (1986), Split Decisions (1988), Valkoinen metsästäjä, musta sydän (1990), Wyatt Earp (1994), Absolute Zero (2006) ja Grindhouse: Planet Terror (2007). == Elämä ja ura == Fahey on kolmetoistalapsisesta perheestä. Hän on syntyi Oleanissa, New Yorkissa, mutta muutti kymmenenvuotiaana Buffaloon. Siellä hän valmistui Father Baker’s High Schoolista. Valmistumisen jälkeen vuonna 1972 Fahey matkusti maapallon ympäri ja teki matkallaan erilaisia töitä: hän oli kalastajana aluksella ja ambulanssinkuljettajana Saksassa. Hän asui myös Israelissa, jossa hän työskenteli kibbutzissa, ja lyhyen ajan Intiassa. Fahey palasi Buffaloon ja meni Studio Arena Theateriin. Hän muutti Buffalosta New York Cityyn, jossa opiskeli Mira Rostovan opissa näyttelijäksi. Hänen ensimmäinen roolinsa oli elokuvassa Exucation Raymond Graham vuonna 1985. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt